b'\n_START_ARTICLE_\nVeliki Kal, Mirna Pe\xc4\x8d\n_START_SECTION_\nIme naselja\n_START_PARAGRAPH_\nVeliki Kal verjetno izvira iz velike lu\xc5\xbee ali (kala), katera je \xc5\xa1e do nedavnega obstajala v sredi\xc5\xa1\xc4\x8du kraja, danes je zasuta. Uporabljali so jo za napajanje \xc5\xbeivine.\n_START_SECTION_\nPrebivalstvo\n_START_PARAGRAPH_\nKraj \xc5\xa1teje 97 prebivalcev. Ve\xc4\x8dina prebivalcev dnevno migrira na delovna mesta v regijsko sredi\xc5\xa1\xc4\x8de Novo mesto od katerega je kraj oddaljen 10 km. Od neko\xc4\x8d 90\xc2\xa0% agrarnega prebivalstva sta v naselju ostala le dva \xc2\xbb\xc4\x8dista\xc2\xab\xc2\xa0kmeta, ki obdelujeta tudi zemljo v lasti preostalih prebivalcev.\n_START_SECTION_\nDejavnosti\n_START_PARAGRAPH_\nLeta 2003 je bilo ustanovljeno \xc5\xa0portno rekreativno dru\xc5\xa1tvo (\xc5\xa0RD) Veliki Kal - Orkljevec. S skupnimi mo\xc4\x8dmi so krajani uredili \xc5\xa1portno igri\xc5\xa1\xc4\x8de nad krajem in postavili brunarico. Dru\xc5\xa1tvo zdru\xc5\xbeuje predvsem mladino kraja, ki vsako leto organizira turnir v malem nogometu. Prebivalstvo se vklju\xc4\x8duje tudi v ostala dru\xc5\xa1tva v ob\xc4\x8dini Mirna Pe\xc4\x8d.'